               EURÓPSKA KOMISIA
            V Bruseli18. 12. 2017
            COM(2017) 782 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii v nadväznosti na žiadosť Švédska – EGF/2017/007 SE/Ericsson

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (EGF), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“).

               2.Dňa 9. augusta 2017 Švédsko podalo žiadosť EGF/2017/007 SE/Ericsson o finančný príspevok z fondu EGF v dôsledku prepúšťania
                  2
                v spoločnosti Ericsson (Telefonaktiebolaget LM Ericsson) vo Švédsku.

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2017/007 SE/Ericsson

                        Členský štát

                        Švédsko

                        Dotknutý(-é) región(-y) (úroveň NUTS 2
                           3
                        )

                        Štokholm (SE11)

                        Östra Mellansverige (SE12)

                        Sydsverige (SE22)

                        Västsverige (SE23)

                        Dátum podania žiadosti

                        9. augusta 2017

                        Dátum potvrdenia prijatia žiadosti

                        9. augusta 2017

                        Dátum žiadosti o dodatočné informácie

                        23. augusta 2017

                        Termín na poskytnutie dodatočných informácií

                        4. októbra 2017

                        Termín na dokončenie posúdenia

                        27. decembra 2017

                        Kritérium zásahu

                        Článok 4 ods. 1 písm. a) nariadenia o EGF

                        Hlavný podnik

                        Telefonaktiebolaget LM Ericsson
                           4

                        Počet dotknutých podnikov

                        1

                        Odvetvie(-a) ekonomickej činnosti

                        (divízia NACE Rev. 2)
                           5

                        divízia 26 NACE Rev. 2 (výroba počítačových, elektronických a optických výrobkov)

                        Počet pobočiek, dodávateľov a nadväzujúcich výrobcov

                        0

                        Referenčné obdobie (štyri mesiace):

                        17. januára 2017 – 17. mája 2017

                        Počet prepustených pracovníkov počas referenčného obdobia (a)

                        1 990

                        Počet prepustených pracovníkov pred referenčným obdobím alebo po ňom (b)

                        398

                        Celkový počet prepustených pracovníkov (a + b)

                        2 388

                        Celkový počet oprávnených prijímateľov

                        2 388

                        Celkový počet dotknutých prijímateľov

                        900

                        Počet dotknutých mladých ľudí, ktorí nie sú zamestnaní, ani nie sú v procese vzdelávania alebo odbornej prípravy (NEET)

                        0

                        Rozpočet na personalizované služby (v EUR)

                        3 408 644

                        Rozpočet na využívanie EGF
                           6
                         (v EUR)

                        142 023

                        Celkový rozpočet (v EUR)

                        3 550 667

                        Príspevok z EGF (60 %) (v EUR)

                        2 130 400

               POSÚDENIE ŽIADOSTI

               Postup

               4.Švédsko podalo žiadosť EGF/2017/007 SE/Ericsson 9. augusta 2017, t. j. do 12 týždňov odo dňa, keď boli splnené kritériá zásahu stanovené v článku 4 nariadenia o EGF. Komisia v ten istý deň potvrdila prijatie žiadosti a požiadala Švédsko, aby do 23. augusta 2017 poskytlo dodatočné informácie. Tieto dodatočné informácie boli poskytnuté do šiestich týždňov od podania žiadosti. Lehota 12 týždňov od prijatia úplnej žiadosti, v ktorej by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 27. decembra 2017.

               Oprávnenosť žiadosti

               Príslušné podniky a prijímatelia

               5.Žiadosť sa týka 2 388 prepustených pracovníkov v spoločnosti Ericsson (materská spoločnosť Telefonaktiebolaget LM Ericsson a dcérska spoločnosť Ericsson AB), pričom pomoc je určená pre 900 z nich. Tento podnik pôsobí najmä v hospodárskom odvetví zaradenom do divízie 26 NACE Rev. 2 (výroba počítačových, elektronických a optických výrobkov). Pracovníci prepustení spoločnosťou Ericsson sa nachádzali najmä v regiónoch úrovne NUTS 2 – Štokholm (SE11), Västsverige (SE23) a Östra Mellansverige (SE12), ale prepustení boli aj pracovníci v oblasti Sydsverige (SE22).

                        Podniky a počet prepustených pracovníkov počas referenčného obdobia

                        Telefonaktiebolaget LM Ericsson (vrátane Ericsson AB)

                        1 990

               Kritériá zásahu

               6.Švédsko predložilo žiadosť podľa kritérií zásahu uvedených v článku 4 ods. 1 písm. a) nariadenia o EGF, podľa ktorého muselo byť prepustených aspoň 500 pracovníkov v referenčnom období štyroch mesiacov v jednom podniku v jednom členskom štáte.

               7.Referenčné obdobie pre žiadosť v dĺžke štyroch mesiacov trvalo od 17. januára 2017 do 17. mája 2017.

               8.Prepustení pracovníci počas referenčného obdobia sú títo:

               –1 990 prepustených pracovníkov v spoločnosti Ericsson.

               Stanovenie počtu prepustených pracovníkov a prípadov ukončenia činnosti

               9.Počet prepustených pracovníkov počas referenčného obdobia bol stanovený takto:

               –1 990 od dátumu individuálneho oznámenia zo strany zamestnávateľa o prepustení alebo ukončení pracovnej zmluvy pracovníka.

               Oprávnení prijímatelia

               10.Okrem uvedených pracovníkov zahŕňajú oprávnení prijímatelia 398 pracovníkov prepustených pred referenčným obdobím v trvaní štyroch mesiacov alebo po ňom. Títo pracovníci dostali 31. októbra 2016 oznámenie o hromadnom prepúšťaní, ich individuálne výpovede však boli podané mimo referenčného obdobia v trvaní štyroch mesiacov pre túto žiadosť.

               11.Celkový počet oprávnených prijímateľov je preto 2 388.

               Súvislosť medzi prepúšťaním a vážnymi zmenami v štruktúre svetového obchodu v dôsledku globalizácie

               12.S cieľom preukázať spojenie medzi prepúšťaním a ukončením činnosti a veľkými štrukturálnymi zmenami v štruktúre svetového obchodu v dôsledku globalizácie Švédsko tvrdí, že prepúšťanie sa v hardvérovom odvetví činnosti telekomunikačného priemyslu vyskytlo z dôvodu negatívneho rastu v tomto sektore pre spoločnosť vo Švédsku v dôsledku celosvetovej konkurencie.

               13.Táto žiadosť je už druhou žiadosťou Švédska o príspevok z EGF v súvislosti so spoločnosťou Ericsson. Podnik nedávno presunul veľkú časť svojej hardvérovej výroby do Ázie z dôvodu priaznivých vzťahov nákladov a kvality v oblasti výroby v Indii a Číne a z dôvodu veľkosti rastúcich trhov v blízkosti výrobných zariadení pre hardvérové výrobky.

               14.V rámci prebiehajúcich presunov častí spoločnosti Ericsson bola 31. marca 2016 predložená prvá žiadosť Švédska v mene predchádzajúcej skupiny prepustených pracovníkov (na začiatku prebiehajúceho offshoringu vyvolaného globalizáciou) a 11. októbra 2016 bola schválená Parlamentom a Radou.

               15.Zo štúdie, ktorú v roku 2013 v Európe uskutočnila spoločnosť EY
                  7
               , vyplýva, že výrobné odvetvia IT a telekomunikácií boli obzvlášť náchylné na outsourcing a offshoring do Ázie. Tento trend by mal pokračovať s tým, ako sa zvyšuje celosvetová hospodárska súťaž v oblasti znižovania nákladov a mnoho spoločností v sektore podlieha dodatočnému outsourcingu.

               16.Podľa údajov poskytnutých spoločnosťou Ericsson spoločnosť postupne znižovala počet zamestnancov vo Švédsku (z 21 178 v roku 2005
                  8
                na 14 483 v júni 2017
                  9
               ). Napriek prepusteniam vo Švédsku vzrástol v rokoch 2005 až 2014 počet pracovníkov zamestnaných v spoločnosti Ericsson v celosvetovom meradle z 56 055 na 118 055 zamestnancov
                  10
               , odvtedy však v júni 2017 klesol na 109 127 zamestnancov
                  11
               . To odráža ťažkosti a konkurenciu, ktorým spoločnosť čelí celosvetovo, nielen vo Švédsku.

               17.Doteraz bola divízia 26 NACE Rev. 2 (výroba počítačových, elektronických a optických výrobkov) predmetom 17 žiadostí o finančný príspevok z fondu EGF, z ktorých 14 sa zakladalo na globalizácii v oblasti obchodu (vrátane tejto žiadosti) a 3 na celosvetovej finančnej a hospodárskej kríze
                  12
               .

               Udalosti, ktoré viedli k prepúšťaniu a ukončeniu činnosti

               18.Udalosti, ktoré viedli k tomuto prepúšťaniu a ukončeniu činnosti, sú súčasťou činností reštrukturalizácie a offshoringu telekomunikačnej spoločnosti, ktoré sa začali v roku 2014. Počas tohto obdobia boli na rôznych miestach zatvorené linky na výrobu hardvéru pre oblasť telekomunikácií a 3 celé továrne spoločnosti Ericsson (Kumla, Borås a Katrinenholm).

               19.Spoločnosť Ericsson čelí neistej budúcnosti v dôsledku štrukturálnych zmien, ktorými prešiel priemysel z dôvodu globalizácie a zvýšenej konkurencie vyvolanej globalizáciou zo strany konkurentov, najmä v Ázii, ktorí môžu podhodnotiť európske ceny.

               20.Spoločnosť Ericsson vidí svoju konkurenčnú výhodu skôr v oblasti vývoja softvéru a snaží sa presunúť svoje zameranie v súlade s otázkami dopytu vyvolanými globalizáciou. Podnik tak nielen presúva svoju výrobu do zahraničia, ale takisto mení svoje zameranie z výroby hardvéru na predaj súvisiaci so službami a softvérom. Podiel tohto sektora vzrástol na 67 % výroby v roku 2016 z 50 % pred desiatimi rokmi
                  13
               .

               21.Trh infraštruktúry rádiovej prístupovej siete (RAN) bol v minulosti hlavnou oblasťou činnosti spoločnosti Ericsson, jeho podiel na trhu v tomto sektore však klesá v dôsledku globalizácie a hospodárskej súťaže. Spoločnosť Huawei (čínska telekomunikačná spoločnosť) už v tejto oblasti spoločnosť Ericsson predbehla
                  14
               .

               22.S cieľom zostať na špici celosvetových trendov je hlavnou novou oblasťou, v ktorej chce spoločnosť Ericsson v budúcnosti rozšíriť svoju činnosť, technológia cloud. S cieľom prekonať problémy spoločnosti vyplývajúce z globálnej hospodárskej súťaže sa veľkou časťou plánovaného výskumu a vývoja spoločnosti Ericsson v tejto oblasti nebudú zaoberať švédski pracovníci či švédske pracoviská, ale napríklad pracovníci a pracoviská v Číne, kde je skupina talentovaných zamestnancov a kde je celkový dopyt oveľa väčší – v Číne sa napríklad nachádza 40,8 % ľudí zamestnaných celosvetovo v oblasti technológie cloud
                  15
               .

               Očakávané účinky prepúšťania na miestne, regionálne a celoštátne hospodárstvo a zamestnanosť

               23.Očakávaný vplyv prepúšťania na miestne a regionálne hospodárstvo a zamestnanosť sa líši; problémy, ktorým čelia regióny, sú však podobné. Celkovo je hlavným problémom to, že v odvetví, ktoré už neexistuje, je mnoho starších prepustených pracovníkov so špecializovanými zručnosťami.

               24.Hoci v rôznych regiónoch existuje obrovský dopyt po ľuďoch so zručnosťami v oblasti informačných technológií, existuje nesúlad medzi ponúkanými a požadovanými zručnosťami u osôb, ktoré spoločnosť Ericsson prepustila, a medzi požiadavkami trhu práce. Na vnútroštátnej úrovni je trh práce vo Švédsku v pomerne dobrom stave. Problémom je, že mnohí ľudia s rovnakými zručnosťami sa prepúšťajú v rovnakom čase a v rovnakých zemepisných oblastiach.

               25.Robotníci sú v zložitejšej situácii, keďže vo Švédsku zostáva len veľmi málo tradičných pracovných miest vo výrobe. Bude potrebná ich rozsiahla rekvalifikácia, aby mohli pracovať v súkromných a vo verejných sektoroch služieb, čo sú hlavné sektory s dopytom po zamestnancoch. To je dôvod, prečo sa finančné prostriedky z EGF pre 900 pracovníkov použijú predovšetkým na pomoc robotníkom, ktorí si oveľa ťažšie nájdu príležitosti na opätovné zamestnanie. Strata pracovných miest pre robotníkov v miestach výroby spoločnosti Ericsson najviac ovplyvňuje lokality Kumla a Borås
                  16
               .

               26.Ľudia prepustení spoločnosťou Ericsson, ktorí majú vysokoškolské vzdelanie, by mali mať väčšiu šancu nájsť si zamestnanie, najmä v oblastiach, ako sú verejné obstarávanie a vzdelávanie, a takisto v úplne nových oblastiach kompetencií, ako je IT, ktoré si vyžadujú rozsiahlu rekvalifikáciu. V týchto oblastiach existuje dopyt po pracovníkoch a rekvalifikačné kurzy by mali pomôcť administratívnym pracovníkom nájsť si pracovné miesta v týchto sektoroch. Konkrétne Karlskrona, ale aj Štokholm, Göteborg a Linköping
                  17
                boli uvedené ako miesta výroby spoločnosti Ericsson, kde prepúšťanie administratívnych pracovníkov najviac ovplyvní regionálne hospodárstvo a zamestnanosť.

               27.Pokiaľ ide o štvrťročné preskúmanie krajiny, z najnovších štatistík z druhého štvrťroka 2017 vyplýva, že miera dlhodobej nezamestnanosti v skupine osôb vo veku 25 – 74 rokov vo Švédsku celkovo predstavuje 25,5 %. V prípade vekovej skupiny 25 – 49 rokov miera dlhodobej nezamestnanosti klesá na 20,5 %, ale v prípade vekovej skupiny 55 – 64 rokov je dlhodobá nezamestnanosť trvajúca viac než 12 mesiacov na veľmi vysokej úrovni 39 % celkovej nezamestnanosti
                  18
               . Je zrejmé, že hoci situácia v oblasti zamestnanosti je v súčasnosti vo Švédsku pomerne stabilná, nájsť si zamestnanie je pre pracovníkov vo veku 55 až 64 rokov ťažké.

               28.Táto skupina predstavuje viac ako 30 % z 900 dotknutých prepustených pracovníkov. Konkrétnym cieľom projektu je zamerať sa na túto skupinu v rámci bodu „Opatrenia pre znevýhodnené skupiny“. Mnohí pracovníci v tejto skupine dlhodobo pracujú pre spoločnosť Ericsson so zručnosťami, ktoré nie sú potrebné mimo spoločnosti ani v odvetví offshoringu telekomunikačného hardvéru. Títo pracovníci čelia veľmi náročnému trhu práce so zastaranými zručnosťami, často majú na trhu práce málo skúseností a veľmi reálne im hrozí, že sa stanú dlhodobo nezamestnanými. Vo Švédsku napríklad nie je možné získať od štátu príspevok na štúdium vo veku nad 47 rokov, čo znamená, že príležitosti na rekvalifikáciu sú len jedným zo spôsobov, akými táto dotknutá skupina pracovníkov osobitne potrebuje solidaritu z EGF, aby sa mohli rekvalifikovať a nájsť si prácu v novom sektore a povolaní.

               Dotknutí prijímatelia a navrhované opatrenia

               Dotknutí prijímatelia

               29.Počet prepustených pracovníkov, ktorých účasť na opatrení sa očakáva, sa odhaduje na 900. Rozdelenie týchto pracovníkov podľa pohlavia, štátnej príslušnosti a vekových skupín:

                        Kategória

                        Počet
                           dotknutých prijímateľov (percentá sú zaokrúhlené)

                        Pohlavie:

                        muži:

                        600

                        (66,67 %)

                        ženy:

                        300

                        (33,33 %)

                        Štátna príslušnosť:

                        občania EÚ:

                        900

                        (100,00 %)

                        osoby, ktoré nie sú občanmi EÚ:

                        0

                        (0 %)

                        Veková skupina
                           19
                        :

                        15 – 24 rokov:

                        1

                        (0,11 %)

                        25 – 29 rokov:

                        5

                        (0,56 %)

                        30 – 54 rokov:

                        617

                        (68,56 %)

                        55 – 64 rokov:

                        272

                        (30,22 %)

                        viac ako 64 rokov:

                        5

                        (0,56 %)

               Oprávnenosť navrhovaných opatrení

               30.Personalizované služby, ktoré sa poskytnú prepusteným pracovníkom, pozostávajú z týchto opatrení:

               Poradenstvo a plánovanie kariéry:

               –Hĺbkové hodnotenie a individuálne plánovanie: Toto opatrenie zahŕňa všeobecný proces registrácie, štandardizovaný prieskum predchádzajúcich skúseností a odbornej prípravy, posúdenie zamestnateľnosti žiadateľa a vytvorenie individuálneho „akčného plánu“, niekoľko hĺbkových individuálnych stretnutí a hodnotení. Do postupu bude zapojených niekoľko úradníkov, ktorí budú poskytovať služby prispôsobené individuálnym potrebám žiadateľov.

               –Pomoc súvisiaca s hľadaním zamestnania: V rámci tohto opatrenia sa kombinujú švédske verejné služby zamestnanosti (VSZ) alebo Arbetsförmedlingen, služby v oblasti hľadania zamestnania vrátane seminárov o zostavení životopisu a odbornej prípravy na prijímacie pohovory a nové individuálne prispôsobené opatrenia. Tieto nové opatrenia a ďalšia pomoc, ktoré sa poskytnú prostredníctvom financovania z EGF, zahŕňajú spoluprácu a stretnutia so zástupcami spoločností špecializovaných na prepúšťanie, priamy kontakt so spoločnosťami, ktoré najímajú nových zamestnancov, individuálnu a skupinovú podporu na pomoc žiadateľom pri prispôsobovaní ich individuálnych zručností pracovným miestam dostupným na trhu a prezentácie o tom, ako sú ovplyvnené rôzne trhy práce v regiónoch. Žiadatelia tiež získajú pomoc týkajúcu sa toho, ako konkrétne uvádzať na trh svoje existujúce zručnosti v nových oblastiach práce.

               –Motivačné vedenie a plánovanie kariéry: V rámci tohto opatrenia sa žiadateľom poskytne motivačná a inšpiratívna pomoc a podpora prostredníctvom stretnutí so zameraním na kariéru a konferencií s externými rečníkmi vybratými osobitne pre príjemcov finančných prostriedkov z EGF. Tieto podujatia povzbudia pracovníkov k novým zručnostiam, vzdelávaniu a odbornej príprave. Na konferenciách sa poskytnú informácie o trhu práce, o tom, ktoré zručnosti sú dôležité v jednotlivých oblastiach, možnostiach odbornej prípravy, ako aj vytváraní sietí s inými zainteresovanými stranami, a to na individuálnej úrovni aj v skupinách. Očakáva sa, že z tohto opatrenia budú mať prospech najmä starší prepustení pracovníci vo veku viac ako 50 rokov.

               Opatrenia pre znevýhodnené skupiny

               –V rámci tohto opatrenia sa úsilie bude osobitne zameriavať na pomoc znevýhodneným prepusteným zamestnancom, osobám starším ako 50 rokov, ktorým hrozí dlhodobá nezamestnanosť, a osobám s poruchou učenia a so zdravotným postihnutím, ktoré by mohli potrebovať ďalšiu podporu. Opatrenie zahŕňa odbornú pomoc (vrátane psychológa a fyzioterapeuta) s cieľom pomôcť týmto ľuďom pri prechode na nové povolanie. Vzhľadom na to, že vo Švédsku nie je možné získať príspevok na štúdium vo veku nad 47 rokov, bude rekvalifikácia tejto skupiny osôb, ktoré sú obzvlášť zraniteľné a potrebujú solidaritu, financovaná prostredníctvom EGF.

               Podpora podnikania

               –V rámci tohto opatrenia sa podporí podnikanie medzi žiadateľmi tým, že sa im poskytne príležitosť požiadať o granty na začatie činnosti prostredníctvom programu VSZ (to zahŕňa podrobné poradenstvo v oblasti podnikania a služby v oblasti uskutočniteľnosti pred schválením šesťmesačného grantu).

               Vzdelávanie a odborná príprava

               –Toto opatrenie zahŕňa príležitosti na odborné vzdelávanie v kombinácii s formálnym vzdelávaním a so skúsenosťami nadobudnutými v spoločnostiach (ktoré sa bežne neponúkajú v rámci VSZ), ako aj využívanie služieb organizácií špecializovaných na prepúšťanie. V rámci tohto opatrenia sa navyše pomôže žiadateľom získať prístup k akademickým a na mieru prispôsobeným kurzom, ako aj k špecializovanému vzdelávaniu až na 12 mesiacov alebo až dva semestre vo vzdelávacích inštitúciách tretieho stupňa. Pokiaľ ide o vzdelávacie kurzy alebo kurzy odbornej prípravy, ktorých trvanie je dva roky alebo viac, môže sa schváliť, že sa predĺžia až o šesť mesiacov, a to do 9. februára 2020, ak sa to počas hĺbkového posúdenia bude považovať za potrebné. Bude sa zameriavať na uplatňovanie hľadiska rodovej rovnosti a motivovanie žiadateľov, aby sa zaoberali novou kariérou v rodovo netradičných úlohách.

               –Celkový dôraz sa bude klásť na krátke kurzy odbornej prípravy/rekvalifikačné kurzy, doplňujúce vzdelávanie a certifikáciu. Na základe podkladov od pracovníkov a dopytu na trhu práce budú tieto rekvalifikačné kurzy prevažne v oblasti IT. Oblasti kompetencií, na ktoré sú tieto opatrenia zamerané, sa však môžu s vývojom projektu rozširovať, zameriavať sa však bude na jednotlivca a na individuálne potreby klientov.

               Príspevky na hľadanie práce a mobilitu

               –V rámci týchto opatrení sa žiadateľom pomôže žiť ich každodenný život a hradiť cestovné náklady, aby sa dostali na prijímacie pohovory (nad 600 SEK
                  20
               ), odbornú prípravu atď. pri hľadaní zamestnania. Príspevok bude podmienený tým, že žiadatelia poskytnú dôkaz o svojich činnostiach pri hľadaní zamestnania, a jeho výška bude zároveň závisieť od konkrétnych programov, na ktorých sa žiadatelia budú zúčastňovať.

               31.Opísané navrhované opatrenia predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Týmito opatreniami sa nenahrádzajú pasívne opatrenia sociálnej ochrany.

               32.Projekt prispeje k udržateľnému hospodárskemu rozvoju vo Švédsku. Arbetsförmedlingen (VSZ) sú povinné zahrnúť environmentálne požiadavky do svojich výziev na predkladanie ponúk a do svojich vlastných postupov, a preto sú programy odbornej prípravy v súlade so švédskym kódexom životného prostredia či so 16 švédskymi cieľmi v oblasti kvality životného prostredia.

               33.Švédsko poskytlo požadované informácie o opatreniach, ktoré sú pre príslušný podnik povinné podľa vnútroštátneho práva alebo kolektívnych zmlúv. Potvrdili, že finančným príspevkom z EGF sa nenahrádza žiadne z týchto opatrení.

               Odhadovaný rozpočet

               34.Odhadované celkové náklady sú 3 550 667 EUR, z čoho 3 408 644 EUR tvoria výdavky na personalizované služby a 142 023 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.

               35.Celková výška finančného príspevku požadovaného z fondu EGF je 2 130 400 EUR (60 % celkových nákladov).

                        Opatrenia

                        Odhadovaný počet účastníkov

                        Odhadované náklady (zaokrúhlene) na účastníka
                        (v EUR)
                           21

                        Odhadované celkové náklady

                        (v EUR)
                           22

                        Personalizované služby [opatrenia podľa článku 7 ods. 1 písm. a) a c) nariadenia o EGF]

                        Poradenstvo a plánovanie kariéry

                        900

                        438

                        393 841

                        Opatrenia pre znevýhodnené skupiny
                           (chránené a podporované zamestnanie)

                        130

                        1 005

                        130 700

                        Podpora podnikania

                        85

                        1 538

                        130 700

                        Vzdelávanie a odborná príprava
                           (poskytovanie vzdelávania a odbornej prípravy s cieľom nájsť nové zamestnanie)

                        155

                        10 119

                        1 568 394

                        Medzisúčet (a):

                        Percentuálny podiel balíka personalizovaných služieb

                        –

                        2 223 635

                        (65,24 %)

                        Príspevky a stimuly [opatrenia podľa článku 7 ods. 1 písm. b) nariadenia o EGF]

                        Príspevky na hľadanie práce:

                        – program odbornej prípravy zameraný na trh práce

                        – podpora činnosti (pre stáže, začínajúce podniky atď.)

                        – príspevok na účasť a podpora činnosti pre program pracovnej rehabilitácie

                        95

                        10 823

                        1 028 170

                        Príspevok na mobilitu

                        70

                        2 241

                        156 839

                        Medzisúčet (b):

                        Percentuálny podiel balíka personalizovaných služieb:

                        –

                        1 185 009

                        (34,76 %)

                         Opatrenia podľa článku 7 ods. 4 nariadenia o EGF

                        1. Prípravné činnosti

                        –

                        –

                        2. Riadenie

                        –

                        95 846

                        3. Informovanie a propagácia

                        –

                        17 427

                        4. Kontrola a podávanie správ

                        –

                        28 750

                        Medzisúčet (c):

                        Percentuálny podiel celkových nákladov:

                        –

                        142 023

                        (4 %)

                        Celkové náklady (a + b + c):

                        –

                        3 550 667

                        Príspevok z EGF (60 % celkových nákladov)

                        –

                        2 130 400

               36.Náklady na opatrenia uvedené v predchádzajúcej tabuľke ako opatrenia podľa článku 7 ods. 1 písm. b) nariadenia o EGF neprekračujú 35 % celkových nákladov na koordinovaný balík personalizovaných služieb. Švédsko potvrdilo, že tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním zamestnania alebo s odbornou prípravou.

               37.Švédsko potvrdilo, že náklady na investície na samostatnú zárobkovú činnosť, na založenie podniku a prevzatie zamestnancov neprekročia sumu 15 000 EUR na príjemcu.

               Obdobie oprávnenosti výdavkov

               38.Švédsko začalo poskytovať personalizované služby dotknutým prijímateľom 7. februára 2017. Na výdavky na opatrenia bude teda možné získať finančný príspevok z fondu EGF od 7. februára 2017 do 9. augusta 2019 s výnimkou kurzov vysokoškolského vzdelávania alebo odbornej prípravy, ktoré trvajú dva roky alebo dlhšie, na ktoré bude možné získať finančný príspevok do 9. februára 2020.

               39.Švédsku začali vznikať administratívne výdavky spojené s využívaním EGF 7. februára 2017. Na výdavky na činnosti súvisiace s prípravou, riadením, informovaním a propagáciou, kontrolou a podávaním správ je preto možné získať finančný príspevok z fondu EGF od 7. februára 2017 do 9. februára 2020.

               Komplementarita s opatreniami financovanými z vnútroštátnych prostriedkov alebo prostriedkov Únie

               40.Zdroj vnútroštátneho predbežného financovania alebo spolufinancovania je rozpočet Arbetsförmedlingen.

               41.Švédsko potvrdilo, že opísané opatrenia, na ktoré bol udelený finančný príspevok z fondu EGF, nebudú financované z iných finančných nástrojov Únie.

               Postupy konzultácií s dotknutými prijímateľmi alebo ich zástupcami alebo so sociálnymi partnermi, ako aj s miestnymi a regionálnymi orgánmi

               42.Švédsko uviedlo, že koordinovaný balík personalizovaných služieb bol vypracovaný po konzultácii s dotknutými prijímateľmi a ich zástupcami, ako aj s miestnymi verejnými zainteresovanými stranami. VSZ úzko spolupracujú so spoločnosťou Ericsson od začiatku procesov štrukturálnej reorganizácie, pričom ide o novú vlnu prepúšťania, v súvislosti s ktorou Švédsko žiada o podporu z EGF. Tak ako v prvom prípade sa VSZ počas tohto nového obdobia prepúšťania stretávajú a konzultujú so zástupcami spoločnosti, s miestnymi orgánmi, rôznymi odborovými zväzmi, ako aj s agentúrami poskytujúcimi podporu pri prechode na iné pracovisko.

               Systémy riadenia a kontroly

               43.Žiadosť obsahuje opis systému riadenia a kontroly, ktorý špecifikuje povinnosti zapojených subjektov. Švédsko oznámilo Komisii, že finančný príspevok budú spravovať Arbetsförmedlingen, ako aj v predchádzajúcom prípade spoločnosti Ericsson. Táto organizácia je formálne ustanovená za riadiaci a platobný orgán. Projektové účty preskúma oddelenie vnútorného auditu, ktoré je samostatným orgánom, ktorý je pripojený k predstavenstvu Arbetsförmedlingen. Je úlohou tohto orgánu preskúmať proces vnútornej kontroly a overovania v Arbetsförmedlingen a navrhnúť zlepšenia, ako aj poskytovať rady a podporu predstavenstvu a generálnemu riaditeľovi. Audity projektov sa budú vykonávať pravidelne.

               Záväzky poskytnuté zo strany dotknutého členského štátu

               44.Švédsko poskytlo všetky potrebné uistenia, že:

               –v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –spoločnosť Ericsson, ktorá po prepúšťaní pokračuje v činnosti, splnila svoje právne záväzky, ktorými sa upravuje prepúšťanie, a prijala primerané opatrenia na zabezpečenie svojich zamestnancov,

               –navrhované opatrenia nebudú predmetom finančnej podpory z iných fondov ani finančných nástrojov Únie a zabráni sa dvojitému financovaniu,

               –navrhovanými opatreniami sa budú dopĺňať opatrenia financované zo štrukturálnych fondov,

               –finančný príspevok z fondu EGF bude v súlade s procesnými a hmotnoprávnymi pravidlami Únie o štátnej pomoci.

               VPLYV NA ROZPOČET

               Návrh rozpočtu

               45.Ako sa stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020, EGF nesmie prekročiť maximálnu ročnú sumu 150 miliónov EUR (v cenách z roku 2011)
                  23
               .

               46.Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady, Komisia s cieľom poskytnúť finančný príspevok v súvislosti so žiadosťou navrhuje mobilizovať z EGF sumu vo výške 2 130 400 EUR, čo predstavuje 60 % celkových nákladov na navrhované opatrenia.

               47.Ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení, navrhované rozhodnutie o mobilizácii EGF prijmú spoločne Európsky parlament a Rada
                  24
               .

               Súvisiace akty

               48.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 2 130 400 EUR do príslušného rozpočtového riadku.

               49.Zároveň s prijatím tohto návrhu rozhodnutia o mobilizácii EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o mobilizácii EGF.

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii v nadväznosti na žiadosť Švédska – EGF/2017/007 SE/Ericsson

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  25
               , a najmä na jeho článok 15 ods. 4,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  26
               , a najmä na jej bod 13,

               so zreteľom na návrh Európskej komisie,

               keďže:

               (1)Európsky fond na prispôsobenie sa globalizácii (ďalej len „EGF“) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im opätovne sa začleniť do trhu práce.

               (2)Ako sa stanovuje v článku 12 nariadenia Rady (EÚ, Euratom) č. 1311/2013, EGF nesmie prekročiť maximálnu ročnú sumu 150 miliónov EUR (v cenách z roku 2011)
                  27
               .

               (3)Dňa 9. augusta 2017 Švédsko predložilo žiadosť o mobilizáciu EGF v súvislosti s prepúšťaním v spoločnosti Ericsson (Telefonaktiebolaget LM Ericsson) vo Švédsku. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)Preto by sa v súvislosti so žiadosťou predloženou Švédskom mal mobilizovať EGF s cieľom poskytnúť finančný príspevok vo výške 2 130 400 EUR.

               (5)Toto rozhodnutie by sa malo uplatňovať odo dňa jeho prijatia, aby sa čas potrebný na mobilizáciu EGF skrátil na minimum,

               PRIJALI TOTO ROZHODNUTIE:

               Článok 1

               V rámci všeobecného rozpočtu Európskej únie na rozpočtový rok 2018 sa mobilizuje EGF s cieľom poskytnúť sumu 2 130 400 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [dátumu jeho prijatia]
                  28*.

               V Bruseli

                  Za Európsky parlament
                        Za Radu

                  predseda
                        predseda

                     (1)

                        Ú. v. EÚ L 347, 20.12.2013, s. 855.

                     (2)

                        V zmysle článku 3 nariadenia o EGF.

                     (3)

                        Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (4)

                        Telefonaktiebolaget L. M. Ericsson je materská spoločnosť a celosvetové sídlo spoločnosti Ericsson, ktoré sa nachádza v Štokholme. Ericsson AB je dcérska spoločnosť spoločnosti Telefonaktiebolaget L. M. Ericsson. Z dcérskej spoločnosti Ericsson AB bolo prepustených 2 349 zamestnancov a z materskej spoločnosti Telefonaktiebolaget L. M. Ericsson bolo prepustených 39 zamestnancov.

                     (5)

                        Ú. v. EÚ L 393, 30.12.2006, s. 1.

                     (6)

                        V súlade s článkom 7 ods. 4 nariadenia (EÚ) č. 1309/2013.

                     (7)

                  http://www.ey.com/Publication/vwLUAssets/Outsourcing_in_Europe_2013/$FILE/EY-outsourcing-survey.pdf

                     (8)

                  https://www.ericsson.com/assets/local/investors/documents/financial-reports-and-filings/annual-reports/ericsson-annual-report-2014-en.pdf

                     (9)

                  https://www.ericsson.com/assets/local/investors/documents/financial-reports-and-filings/interim-reports-archive/2017/6month17-en.pdf

                     (10)

                  https://www.ericsson.com/assets/local/investors/documents/financial-reports-and-filings/annual-reports/ericsson-annual-report-2014-en.pdf

                     (11)

                  https://www.ericsson.com/assets/local/investors/documents/financial-reports-and-filings/interim-reports-archive/2017/6month17-en.pdf

                     (12)

                  http://ec.europa.eu/social/main.jsp?catId=582&langId=sk

                     (13)

                  https://www.ericsson.com/assets/local/investors/documents/2016/ericsson-annual-report-2016-en.pdf

                     (14)

                  http://www.delloro.com/news/massive-4g-lte-deployments-worldwide-not-enough-to-turn-around-ran-market-2

                     (15)

                  http://www.forbes.com/sites/louiscolumbus/2014/12/12/where-cloud-computing-jobs-will- be-in-2015/

                     (16)

                        Regióny NUTS 2 SE12 a SE23.

                     (17)

                        Regióny NUTS 2 SE22, SE11, SE23, SE12.

                     (18)

                  http://ec.europa.eu/eurostat/data/database
                     kód Eurostat: lfsq_upgal, údaje naposledy aktualizované 3. 10. 2017.

                     (19)

                        Vzhľadom na to, že percentá boli v systéme SFC automaticky zaokrúhlené, nemusia vždy dohromady tvoriť presne 100 %. V tomto prípade súčet percent skupín rozdelených podľa veku tvorí až 100,01 %.

                     (20)

                        600 SEK je približne 60 EUR.

                     (21)

                        Odhadované náklady na pracovníka boli zaokrúhlené, aby sa neuvádzali desatinné miesta. Zaokrúhľovanie však nijako neovplyvňuje celkové náklady na každé opatrenie, ktoré zostávajú rovnaké ako v žiadosti predloženej Švédskom.

                     (22)

                        Z dôvodu zaokrúhľovania celkové sumy nepredstavujú presný súčet jednotlivých uvedených položiek.

                     (23)

                        Ú. v. EÚ L 347, 20.12.2013, s. 884.

                     (24)

                        Ú. v. EÚ C 373, 20.12.2013, s. 1.

                     (25)

                        Ú. v. EÚ L 347, 20.12.2013, s. 855.

                     (26)

                        Ú. v. EÚ C 373, 20.12.2013, s. 1.

                     (27)

                        Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

                     (28)
                  *
                        Dátum vloží Parlament pred uverejnením v Ú. v. EÚ.


               EURÓPSKA KOMISIA
            V Bruseli28. 11. 2017
            COM(2017) 686 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii v nadväznosti nažiadosť Španielska – EGF/2017/006 ES/Galicia apparel

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa vzťahujú na finančné príspevky z Európskeho fondu na prispôsobenie sa globalizácii (ďalej len „EGF“), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“).

               2.Španielsko podalo 19. júla 2017 žiadosť EGF/2017/006 ES/Galicia apparel o finančný príspevok z fondu EFG v dôsledku prepúšťania
                  2
                v hospodárskom odvetví v rámci divízie 14 NACE Rev. 2 (výroba odevov) v španielskom regióne Galícia (ES11) na úrovni NUTS 2.

               3.Po posúdení tejto žiadosti Komisia v súlade so všetkými príslušnými ustanoveniami nariadenia o EGF dospela k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2017/006 ES/Galicia apparel

                        Členský štát

                        Španielsko

                        Dotknuté regióny (úroveň NUTS
                           3
                         2)

                        Galícia (ES11)

                        Dátum podania žiadosti

                        19. júl 2017

                        Dátum potvrdenia prijatia žiadosti

                        19. júl 2017

                        Dátum žiadosti o dodatočné informácie

                        2. august 2017

                        Termín na poskytnutie dodatočných informácií

                        13. september 2017

                        Termín na dokončenie posúdenia

                        6. december 2017

                        Kritérium zásahu

                        Článok 4 ods. 2 nariadenia o EGF odchylne od kritérií uvedených v článku 4 ods. 1 písm. b)

                        Počet dotknutých podnikov

                        5

                        Odvetvia hospodárskej činnosti

                        (divízia NACE Rev. 2)
                           4

                        Divízia 14
                           (výroba odevov)

                        Referenčné obdobie (deväť mesiacov):

                        30. júl 2016 – 30. apríl 2017

                        Celkový počet prepustených pracovníkov

                        303

                        Celkový počet oprávnených prijímateľov

                        303

                        Celkový počet dotknutých prijímateľov

                        303

                        Rozpočet na personalizované služby (v EUR)

                        1 140 000

                        Rozpočet na využívanie EGF
                           5
                         (v EUR)

                        60 000

                        Celkový rozpočet (v EUR)

                        1 200 000

                        Príspevok z EGF (60 %) (v EUR)

                        720 000

               POSÚDENIE ŽIADOSTI

               Postup

               4.Španielsko podalo žiadosť EGF/2017/006 ES/Galicia apparel 19. júla 2017, t. j. do dvanástich týždňov odo dňa, keď boli splnené kritériá zásahu stanovené v článku 4 nariadenia o EGF. Komisia potvrdila prijatie žiadosti v ten istý deň a 2. augusta 2017 požiadala Španielsko o dodatočné informácie. Tieto dodatočné informácie boli poskytnuté do šiestich týždňov od podania žiadosti. Lehota dvanástich týždňov od prijatia úplnej žiadosti, v ktorej by Komisia mala dokončiť posúdenie súladu žiadosti s podmienkami na poskytnutie finančného príspevku, uplynie 6. decembra 2017.

               Oprávnenosť žiadosti

               Príslušné podniky a prijímatelia

               5.Žiadosť sa týka 303 pracovníkov prepustených v hospodárskom odvetví, ktoré je v rámci klasifikácie NACE Rev. 2 zaradené do divízie 14 (výroba odevov). K prepúšťaniu došlo v regióne Galícia (ES11) na úrovni NUTS 2.

                        Podniky a počet prepustených pracovníkov počas referenčného obdobia

                        Caramelo S.A.

                        97

                        Shivshi S.L.

                        41

                        Confecciones Deus S.L.

                        20

                        Viriato

                        106

                        Deus Creaciones S.L.

                        39

                        Celkový počet podnikov: 5

                        Celkový počet prepustených pracovníkov:

                        303

                        Celkový počet samostatne zárobkovo činných osôb, ktoré ukončili svoju činnosť:

                        0

                        Celkový počet oprávnených pracovníkov a samostatne zárobkovo činných osôb:

                        303

               Kritériá zásahu

               6.Španielsko predložilo žiadosť podľa kritérií zásahu uvedených v článku 4 ods. 2 nariadenia o EGF odchylne od kritérií v článku 4 ods. 1 písm. b) daného nariadenia, podľa ktorého muselo byť prepustených aspoň 500 pracovníkov v referenčnom období deviatich mesiacov v podnikoch, ktoré pôsobia v tom istom hospodárskom odvetví činnosti vymedzenom ako divízia NACE Rev. 2 a v členskom štáte sa nachádzajú v jednom regióne alebo v dvoch susediacich regiónoch na úrovni NUTS 2. V regióne na úrovni NUTS 2 Galícia (ES11) bolo prepustených 303 pracovníkov.

               7.Referenčné obdobie pre žiadosť v dĺžke deviatich mesiacov trvalo od 30. júla 2016 do 30. apríla 2017.

               Stanovenie počtu prepustených pracovníkov a prípadov ukončenia činnosti

               8.Všetky prípady prepustenia počas referenčného obdobia boli započítané od dátumu skutočného ukončenia pracovnej zmluvy zo strany zamestnávateľa alebo od vypršania jej platnosti.

               Oprávnení prijímatelia

               9.Celkový počet oprávnených prijímateľov je 303.

               Súvislosť medzi prepúšťaním a vážnymi zmenami v štruktúre svetového obchodu v dôsledku globalizácie

               10.Pri stanovovaní súvislosti medzi prepúšťaním a veľkými zmenami v štruktúre svetového obchodu v dôsledku globalizácie Španielsko tvrdí, že liberalizácia obchodu s textilom a odevmi – po uplynutí platnosti dohody o medzinárodnom obchode s textilom Svetovej obchodnej organizácie na konci roku 2004 – viedla k radikálnym zmenám štruktúry svetového obchodu. Podľa číselných údajov EUROSTAT-Comext stúpol dovoz odevov do EÚ28 v roku 2016 o 37,9 % v porovnaní s rokom 2008 a o 83,2 % v porovnaní s rokom 2004.

               Vývoz a dovoz odevov v rámci EÚ28 (v miliónoch EUR)

                        2004

                        2005

                        2006

                        2007

                        2008

                        2009

                        2010

                        DOVOZ

                        49 674,5

                        54 379,5

                        61 409,9

                        64 479,0

                        65 990,0

                        63 735,6

                        71 169,7

                        VÝVOZ

                        14 929,5

                        15 684,1

                        17 095,7

                        18 368,8

                        19 159,5

                        16 218,6

                        17 346,2

                        2011

                        2012

                        2013

                        2014

                        2015

                        2016

                        DOVOZ

                        77 866,3

                        75 008,4

                        74 830,4

                        82 016,8

                        90 256,8

                        91 002,5

                        VÝVOZ

                        20 555,7

                        22 857,5

                        23 888,9

                        24 990,4

                        25 944,7

                        26 149,1

               Zdroj: Eurostat-Comext.

               11.Hlavným dodávateľom je Čína, ktorej dovoz do EÚ28 stúpol v roku 2016 o 245 % v porovnaní s rokom 2004 (z 13 mld. na 31,8 mld. EUR). Na druhom mieste je Bangladéš, ktorého dovoz do EÚ sa zvýšil štvornásobne (z 3,8 mld. na 15,3 mld. EUR).

               12.V tom istom období vzrástol aj vývoz EÚ28, no nie do takej veľkej miery. Vývoz odevov vzrástol v roku 2016 o 28,3 % v porovnaní s rokom 2008 a o 75,1 % v porovnaní s rokom 2004. Dôsledkom bola vzrastajúca záporná obchodná bilancia EÚ v odevnej oblasti.

               Obchodná bilancia EÚ28 v odevnej oblasti

               Zdroj: Eurostat-Comext.

               13.V odvetví výroby odevov bolo doteraz podaných päť žiadostí o finančný príspevok z fondu EGF, pričom tri z nich súviseli s globalizáciou v oblasti obchodu a dve s celosvetovou finančnou a hospodárskou krízou
                  6
               . Toto je druhá žiadosť súvisiaca s prepúšťaním v MSP, ktoré pôsobia v odevnom odvetví v Galícii.

               Udalosti, ktoré viedli k prepúšťaniu a ukončeniu činnosti

               14.Nárastom dovozu do EÚ vznikol tlak na znižovanie cien, čo viedlo k zápornému vplyvu na finančnú pozíciu podnikov v textilnom odvetví v EÚ a v textilnom a odevnom odvetví spustilo všeobecný trend na presun výroby do nízkonákladových krajín mimo EÚ, ako sú Maroko, Tunisko, Čína a rôzne ázijské krajiny
                  7
               . V Galícii to vyústilo do neprestajného znižovania počtu odevných podnikov (–26 % v období 2010 – 2016), a teda do prepúšťania.

               Odevné podniky (NACE 14) v Galícii

               Zdroj: Instituto Gallego de Estadística (IGE).

               Vysvetlenie výnimočných okolností, ktoré súvisia s prijateľnosťou žiadosti a s očakávaným vplyvom prepúšťania na miestne hospodárstvo a zamestnanosť.

               15.Španielsko tvrdí, že aj napriek tomu, že počas deväťmesačného referenčného obdobia bolo prepustených menej ako 500 pracovníkov, by sa táto žiadosť mala považovať za žiadosť podľa článku 4 ods. 1 písm. b) nariadenia o EGF, a to z dôvodu mimoriadnych okolností s vážnym vplyvom na zamestnanosť a miestne, regionálne či celoštátne hospodárstvo.

               16.Obyvateľstvo Galície sa sústreďuje predovšetkým na hlavné hospodárske centrá v regióne, teda pobrežné oblasti medzi mestami Ferrol a A Coruña (severozápad) a medzi mestami Villagarcía, Pontevedra a Vigo (juhovýchod); zatiaľ čo vnútrozemské oblasti čelia vyľudňovaniu a nedostatku pracovných miest. V roku 2016 žilo v Galícii o 13 375 ľudí menej ako v roku 2000, pričom tu bolo o 1 260 prázdnych, teda opustených miest (miest alebo iných populačných jednotiek) viac než v roku 2000, keďže ľudia sa sťahujú a sústreďujú v blízkosti hospodárskych centier. Od roku 2010 Galícia okrem toho zaznamenáva záporný demografický vývoj (s ročným poklesom na úrovni približne 2,3 %) v dôsledku vysťahovania mladých ľudí a stúpajúceho počtu úmrtí v porovnaní s počtom narodení.

               17.Prepúšťanie sa týka Ordes/Órdenes
                  8
               , vnútrozemského územia, ktorého hospodárstvo poháňajú odevné podniky (väčšinou ide o MSP a družstvá).

               Geografické územie Ordes/Órdenes

               18.Územie Ordes je veľmi závislé od odevného odvetvia a trpí poklesom počtu odevných podnikov v dôsledku ukončenia činnosti alebo presunu výroby do zahraničia po náraste dovozu odevov do EÚ. V priebehu rokov 2008 – 2014 klesol počet podnikov s viac než šiestimi zamestnancami o 40 %. Okrem poklesu počtu odevných podnikov kleslo HDP na obyvateľa Ordes zo 17 057 EUR v roku 2010 na 15 883 EUR v roku 2014. Nezamestnanosť v odvetví výroby vzrástla v oblasti Ordes v období od decembra 2016 do apríla 2017, keď bolo prepustených najviac ľudí (čo je predmetom tejto žiadosti), o 40 %.

               19.Očakáva sa, že prepúšťanie vytvorí enormnú záťaž na dané územie. Vplyv prepúšťania súvisí s náročnosťou opätovného zamestnania pracovníkov v dôsledku nedostatku pracovných miest, keďže toto územie sa nachádza ďaleko od hlavných priemyselných centier, v dôsledku nízkej úrovne vzdelania prepustených pracovníkov, ich pracovných zručností nadobudnutých v odvetví, ktoré je na ústupe, a v dôsledku veľkého počtu uchádzačov o zamestnanie. Nezamestnanosť v odvetví výroby je na úrovni 34,6 % (43,7 % z pohľadu nezamestnanosti žien) z celkového počtu nezamestnaných v oblasti Ordes.

               Dotknutí prijímatelia a navrhované opatrenia

               Dotknutí prijímatelia

               20.Očakáva sa, že na týchto opatreniach sa zúčastní všetkých 303 prepustených pracovníkov. Rozdelenie týchto pracovníkov podľa pohlavia, štátnej príslušnosti a vekových skupín:

                        Kategória

                        Počet
                           dotknutých prijímateľov

                        Pohlavie:

                        muži:

                        50

                        (16,50 %)

                        ženy:

                        253

                        (83,50 %)

                        Štátna príslušnosť:

                        občania EÚ:

                        298

                        (98,35 %)

                        osoby, ktoré nie sú občanmi EÚ:

                        5

                        (1,65 %)

                        Veková skupina:

                        15 – 24 rokov:

                        2

                        (0,66 %)

                        25 – 29 rokov:

                        13

                        (4,29 %)

                        30 – 54 rokov:

                        217

                        (71,62 %)

                        55 – 64 rokov:

                        71

                        (23,43 %)

                        viac ako 64 rokov:

                        0

                        (00,0 %)

               Oprávnenosť navrhovaných opatrení

               21.Personalizované služby, ktoré majú byť poskytnuté prepusteným pracovníkom, pozostávajú z týchto opatrení:

               –Úvodné stretnutia a prípravné semináre: Úvodné stretnutia sú prvým opatrením, ktoré bude poskytnuté všetkých dotknutým prijímateľom, pričom zahŕňa všeobecné informácie o dostupných programoch poradenstva a odbornej prípravy, o príspevkoch a stimuloch. Zahŕňajú aj profilovanie zúčastnených pracovníkov. Na prípravných seminároch budú poskytnuté podrobnejšie informácie o opätovnom zamestnaní, odvetviach, v ktorých je potrebné udelenie licencií alebo osvedčenia o odbornej spôsobilosti, osvedčenie o zručnostiach získaných v pracovných situáciách a o tom, ako si možno doplniť povinnú školskú dochádzku.

               –Počas celého obdobia realizácie sa bude poskytovať profesijné poradenstvo o závislej zárobkovej činnosti alebo samostatnej zárobkovej činnosti.

               –Odborná príprava bude zahŕňať školenie o kľúčových spôsobilostiach, horizontálnych spôsobilostiach, odbornú prípravu, napríklad školenie na pracovné pozície s vyššou pridanou hodnotou v rámci odevného odvetvia (iné oblasti, ako sú dizajn, distribúcia, manažment obchodnej značky či logistika, na rozdiel od výroby neboli presunuté do zahraničia), starostlivosti o seniorov a sociálnej a zdravotnej starostlivosti o závislé osoby, skladovania, monitorovania oddychových a rekreačných činností, ako aj prípravu na testovanie určené na uznávanie zručností získaných pracovnými skúsenosťami/uznávanie predchádzajúcej vzdelávacej a odbornej prípravy na účely podnikania.

               –Intenzívna pomoc pri hľadaní práce vrátane aktívneho vyhľadávania miestnych a regionálnych pracovných príležitostí (aj pre samostatne zárobkovo činné osoby) a priraďovanie voľných pracovných miest k vhodným žiadostiam o zamestnanie.

               –Tútorstvo po opätovnom začlenení do práce: Pracovníkom opätovne začleneným do práce sa počas prvých mesiacov poskytne tútorstvo, aby sa predišlo možným problémom na nových pracovných miestach.

               –Stimuly: Poskytovať sa budú rôzne stimuly. 1. Stimulačný príspevok na účasť: Pracovníci, ktorí sa zúčastnia na opatreniach a budú postupovať podľa dohodnutého plánu opätovného začlenenia, dostanú až 400 EUR (buď jednorazovo, alebo na splátky). 2. Príspevok na výdavky vyplývajúce z dochádzania: 3 EUR na deň v prípade dochádzania v rámci toho istého mesta a 0,19 EUR/kilometer v prípade dochádzania z iného mesta. 3. Príspevok na výdavky pre pracovníkov, ktorí sa starajú o závislé osoby: Pracovníci, ktorí sa starajú o iné osoby (deti, staršie osoby alebo osoby so zdravotným postihnutím), budú dostávať 15 EUR
                  9
                za deň účasti na opatreniach. Účelom je pokryť dodatočné náklady účastníkov, ktorí sa starajú o iné osoby, aby sa mohli zúčastniť na odbornej príprave alebo ďalších opatreniach. 4. Náhrada za stratu príjmov: Osoby, ktoré sa do práce opätovne začlenia ako samostatne zárobkovo činné osoby, budú počas obdobia šiestich mesiacov dostávať náhradu za stratu príjmov vo výške 200 EUR mesačne.

               22.Opísané navrhované opatrenia predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Týmito opatreniami sa nenahrádzajú pasívne opatrenia sociálnej ochrany.

               23.Španielsko poskytlo požadované informácie o opatreniach, ktoré sú pre príslušný podnik povinné podľa vnútroštátneho práva alebo kolektívnych zmlúv. Potvrdilo sa nimi, že finančným príspevkom z fondu EGF sa nenahrádza žiadne z týchto opatrení.

               Odhadovaný rozpočet

               24.Odhadované celkové náklady sú 1 200 000 EUR, z čoho 1 140 000 EUR tvoria výdavky na personalizované služby a 60 000 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.

               25.Celková výška finančného príspevku požadovaného z fondu EGF je 720 000 EUR (60 % celkových nákladov).

                        Opatrenia

                        Odhadovaný počet účastníkov

                        Odhadované náklady na účastníka
                        (v EUR)
                           10

                        Odhadované celkové náklady

                        (v EUR)
                           11

                        Personalizované služby [opatrenia podľa článku 7 ods. 1 písm. a) a c) nariadenia o EGF]

                        Úvodné stretnutia a prípravné semináre:
                           (Acogida y medidas de sensibilización)

                        303

                        187

                        56 628

                        Profesijné poradenstvo
                           (Programa de orientación)

                        212

                        583

                        123 598

                        Odborná príprava
                           (Programa de formación)

                        212

                        2 514

                        533 030

                        Intenzívna pomoc pri hľadaní práce
                           (Apoyo a la recolocación)

                        100

                        1 978

                        197 836

                        Tútorstvo po opätovnom začlenení do práce
                           (Seguimiento en el empleo)

                        95

                        224

                        21 308

                        Medzisúčet (a):

                        Percentuálny podiel balíka personalizovaných služieb

                        –

                        932 400

                        (81,79 %)

                        Príspevky a stimuly [opatrenia podľa článku 7 ods. 1 písm. b) nariadenia o EGF]

                        Stimuly
                           (Programa de incentivos)

                        212

                        979

                        207 600

                        Medzisúčet (b):

                        Percentuálny podiel balíka personalizovaných služieb:

                        –

                        207 600

                        (18,21 %)

                         Opatrenia podľa článku 7 ods. 4 nariadenia o EGF

                        1. Prípravné činnosti

                        –

                        0

                        2. Riadenie

                        –

                        48 000

                        3. Informovanie a propagácia

                        –

                        3 000

                        4. Kontrola a podávanie správ

                        –

                        9 000

                        Medzisúčet (c):

                        Percentuálny podiel celkových nákladov:

                        –

                        60 000

                        (5,00 %)

                        Celkové náklady (a + b + c):

                        –

                        1 200 000

                        Príspevok z EGF (60 % celkových nákladov)

                        –

                        720 000

               26.Náklady na opatrenia uvedené v predchádzajúcej tabuľke ako opatrenia podľa článku 7 ods. 1 písm. b) nariadenia o EGF neprekračujú 35 % celkových nákladov na koordinovaný balík personalizovaných služieb. Španielsko potvrdilo, že tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním zamestnania alebo s odbornou prípravou.

               Obdobie oprávnenosti výdavkov

               27.Španielsko začalo poskytovať personalizované služby dotknutým prijímateľom 4. septembra 2017. Na výdavky na opatrenia bude teda možné získať finančný príspevok z fondu EGF od 4. septembra 2017 do 4. septembra 2019.

               28.Španielsku začali vznikať administratívne výdavky spojené s využívaním EGF 21. augusta 2017. Na výdavky na činnosti súvisiace s prípravou, riadením, informovaním a propagáciou, kontrolou a podávaním správ je preto možné získať finančný príspevok z fondu EGF od 21. augusta 2017 do 4. marca 2020.

               Komplementarita s opatreniami financovanými z vnútroštátnych prostriedkov alebo prostriedkov Únie

               29.Zdrojom vnútroštátneho predbežného financovania alebo spolufinancovania je autonómny región Galícia.

               30.Španielsko potvrdilo, že opísané opatrenia, na ktoré bol udelený finančný príspevok z fondu EGF, nebudú financované z iných finančných nástrojov Únie.

               Postupy konzultácií s dotknutými prijímateľmi alebo ich zástupcami, alebo sociálnymi partnermi, ako aj miestnymi a regionálnymi orgánmi

               31.Španielsko uviedlo, že koordinovaný balík personalizovaných služieb bol vypracovaný po konzultácii so sociálnymi partnermi. Počas prvého stretnutia, ktoré sa konalo 28. septembra 2017, boli informovaní o podanej žiadosti o spolufinancovanie z fondu EGF na pomoc prepusteným pracovníkom v odevnom odvetví v Galícii. Pri tejto príležitosti boli prizvaní aj k účasti na stretnutiach za okrúhlym stolom, kde sa rokovalo o budúcich opatreniach. Stretnutia za okrúhlym stolom sa konali v rôznych októbrových termínoch. Keďže sociálni partneri sa aktívne ako vykonávacie orgány zúčastňovali na predchádzajúcich prípadoch, ktoré predložili galícijské orgány, poznajú pridanú hodnotu opatrení spolufinancovaných z fondu EGF a rozhodli sa ich podporiť.

               Systémy riadenia a kontroly

               32.Žiadosť obsahuje opis systému riadenia a kontroly, v rámci ktorého sa špecifikujú povinnosti zapojených orgánov. Španielsko oznámilo Komisii, že finančné príspevky budú riadiť a kontrolovať tie isté orgány, ktoré riadia a kontrolujú ESF. Sprostredkovateľským orgánom pre riadiaci orgán bude Xunta de Galicia
                  12
               .

               Záväzky poskytnuté zo strany dotknutého členského štátu

               33.Španielsko poskytlo všetky potrebné uistenia, že:

               –v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –prepúšťajúce podniky, ktoré po prepúšťaní pokračujú v činnosti, splnili svoje právne záväzky, ktorými sa upravuje prepúšťanie, a prijali primerané opatrenia na zabezpečenie svojich pracovníkov,

               –navrhované opatrenia nebudú predmetom finančnej podpory z iných fondov ani finančných nástrojov Únie a zabráni sa dvojitému financovaniu,

               –navrhovanými opatreniami sa budú dopĺňať opatrenia financované zo štrukturálnych fondov,

               –finančný príspevok z fondu EGF bude v súlade s procesnými a hmotnoprávnymi pravidlami Únie o štátnej pomoci.

               VPLYV NA ROZPOČET

               Návrh rozpočtu

               34.Ako sa stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020, EGF nesmie prekročiť maximálnu ročnú sumu 150 miliónov EUR (ceny z roku 2011)
                  13
               .

               35.Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady Komisia navrhuje mobilizovať z fondu EGF sumu vo výške 720 000 EUR, čo predstavuje 60 % celkových nákladov na navrhované opatrenia, s cieľom poskytnúť finančný príspevok na základe žiadosti.

               36.Ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení, navrhované rozhodnutie o mobilizácii EGF prijmú spoločne Európsky parlament a Rada
                  14
               .

               Súvisiace akty

               37.Súčasne s predložením tohto návrhu rozhodnutia o mobilizácii EGF Komisia Európskemu parlamentu a Rade predloží návrh na presun sumy vo výške 720 000 EUR do príslušného rozpočtového riadka.

               38.Zároveň s prijatím tohto návrhu rozhodnutia o mobilizácii EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o mobilizácii EGF.

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii v nadväznosti na
                  žiadosť Španielska – EGF/2017/006 ES/Galicia apparel

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  15
               , a najmä na jeho článok 15 ods. 4,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  16
               , a najmä na jej bod 13,

               so zreteľom na návrh Európskej komisie,

               keďže:

               (1)Európsky fond na prispôsobenie sa globalizácii (ďalej len „EGF“) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im opätovne sa začleniť na trhu práce.

               (2)Ako sa stanovuje v článku 12 nariadenia Rady (EÚ, Euratom) č. 1311/2013, EGF nesmie prekročiť maximálnu ročnú sumu 150 miliónov EUR (v cenách z roku 2011)
                  17
               .

               (3)Španielsko predložilo 19. júla 2017 žiadosť o mobilizáciu prostriedkov z fondu EGF v súvislosti s prepúšťaním v hospodárskom odvetví zaradenom do divízie 14 (výroba odevov) štatistickej klasifikácie ekonomických činností v Európskom spoločenstve („NACE“) Rev. 2 v španielskom regióne úrovne 2 nomenklatúry územných jednotiek pre štatistické účely („NUTS“)
                  18
                Galícia (ES11). Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)V súlade s článkom 4 ods. 2 nariadenia (EÚ) č. 1309/2013 sa žiadosť Španielska považuje za prijateľnú, keďže prepúšťanie má vážny dosah na zamestnanosť a miestne hospodárstvo.

               (5)Preto by sa v súvislosti so žiadosťou predloženou Španielskom mal mobilizovať EGF s cieľom poskytnúť finančný príspevok vo výške 720 000 EUR.

               (6)Toto rozhodnutie by sa malo uplatňovať odo dňa jeho prijatia, aby sa čas potrebný na mobilizáciu EGF skrátil na minimum,

               PRIJALI TOTO ROZHODNUTIE:

               Článok 1

               V rámci všeobecného rozpočtu Únie na rozpočtový rok 2018 sa mobilizuje Európsky fond na prispôsobenie sa globalizácii s cieľom poskytnúť sumu 720 000 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobudne účinnosť dňom jeho uverejnenia v Úradnom vestníku Európskej únie. Uplatňuje sa od [the date of its adoption]*.

               V Bruseli

                  Za Európsky parlament
                        Za Radu

                  predseda
                        predseda

                     (1)

                        Ú. v. EÚ L 347, 20.12.2013, s. 855.

                     (2)

                        V zmysle článku 3 nariadenia o EGF.

                     (3)

                        Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (4)

                        Ú. v. EÚ L 393, 30.12.2006, s. 1.

                     (5)

                        V súlade s článkom 7 ods. 4 nariadenia (EÚ) č. 1309/2013.

                     (6)

                        Súvisiace s globalizáciou v oblasti obchodu: EGF/2017/006 ES Galicia apparel (vec, ktorá sa týka tohto návrhu rozhodnutia), ako aj EGF/2007/008 MT Textiles KOM(2008) 94 a EGF/2010/003 ES Galicia textile, KOM(2010) 437. Súvisiace s globálnou finančnou a hospodárskou krízou: EGF/2009/018 LT Wearing apparel, KOM(2010) 56 a EGF/2010/014 SI Mura, KOM(2010) 582.

                     (7)

                        Zdroj: Cointega, zoskupenie podnikov v oblasti textilnej módy v Galícii (www.cointega.com).

                     (8)

                        Názov územia v galícijčine a španielčine.

                     (9)

                        20 EUR denne, ak je počet závislých osôb dve alebo viac.

                     (10)

                        Odhadované náklady na pracovníka boli zaokrúhlené, aby sa neuvádzali desatinné miesta. Zaokrúhľovanie však nijako neovplyvňuje celkové náklady na každé opatrenie, ktoré zostávajú rovnaké ako v žiadosti predloženej Španielskom.

                     (11)

                        Z dôvodu zaokrúhľovania celkové sumy nepredstavujú presný súčet jednotlivých uvedených položiek.

                     (12)

                        Sprostredkovateľským orgánom riadiaceho orgánu bude Xunta de Galicia, predovšetkým Consellería de Facenda – Dirección General de política financiera, tesoro y fondos europeos/Servicio de inspección y control de fondos comunitarios v spolupráci s Consellería de Economía, Emprego e Industria – Secretaría Xeral de Emprego/Subdirección Xeral de Relacións Laborais.

                     (13)

                        Ú. v. EÚ L 347, 20.12.2013, s. 884.

                     (14)

                        Ú. v. EÚ C 373, 20.12.2013, s. 1.

                     (15)

                        Ú. v. EÚ L 347, 20.12.2013, s. 855.

                     (16)

                        Ú. v. EÚ C 373, 20.12.2013, s. 1.

                     (17)

                        Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

                     (18)

                        Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).


               EURÓPSKA KOMISIA
            V Bruseli16. 1. 2018
            COM(2018) 27 final
            2018/0009(NLE)
            Návrh
            ROZHODNUTIE RADY
            o uzavretí v mene Európskej únie zmeny č. 1 memoranda o spolupráci NAT-I-9406 medzi Spojenými štátmi americkými a Európskou úniou

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Letecká doprava je prioritnou oblasťou dopravnej politiky Európskej únie. Cieľom Komisie je dosiahnuť výkonný systém leteckej dopravy, ktorý zabezpečuje plynulú, bezpečnú a efektívnu mobilitu cestujúcich a tovaru, a to v prospech občanov a priemyslu. Na to sú potrebné výkonné systémy manažmentu letovej prevádzky (ATM) schopné riešiť súčasné a budúce výzvy, ktorým čelí letecká doprava z hľadiska zvyšovania kapacity a bezpečnosti, a zároveň znižovať environmentálny vplyv letov a náklady na poskytovanie leteckých navigačných služieb.

               Európska únia je už od roku 2004 odhodlaná zlepšiť výkonnosť ATM v Európe reformou spôsobu riadenia a organizácie letovej prevádzky, ako aj modernizáciou a harmonizáciou európskej infraštruktúry ATM v rámci iniciatívy jednotného európskeho neba (SES)
                  1
               . Dokončenie jednotného európskeho neba je jedným z hlavných cieľov stratégie v oblasti letectva pre Európu, ktorú prijala Komisia 7. 12. 2015
                  2
               . V nej sa dosiahnutie tohto cieľa označuje za jednu z najzásadnejších výziev ovplyvňujúcich výkonnosť a konkurencieschopnosť súčasného systému letectva EÚ. Projekt SESAR (Výskum manažmentu letovej prevádzky jednotného európskeho neba) je technologickým pilierom SES. Zameriava sa na určenie, vývoj, validáciu a zavádzanie nových technológií a prevádzkových postupov, ktoré prispievajú k zvýšeniu výkonnosti systémov ATM v Európe.

               Letecká doprava je činnosť s celosvetovou pôsobnosťou a výrazne sa opiera o globálnu interoperabilitu systémov ATM, ktoré zaisťujú bezpečné, optimalizované a nákladovo efektívne lety v rôznych regiónoch sveta aj medzi nimi. Globálnu interoperabilitu možno dosiahnuť iba účinnou a trvalou spoluprácou s ostatnými regiónmi. Aj Spojené štáty sa venujú otázke modernizácie ATM, a to najmä v rámci programu NextGen pod vedením Federálneho leteckého úradu (FAA). SESAR a NextGen sú dnes najvýznamnejšími iniciatívami modernizácie ATM. Obe iniciatívy sú zamerané na zvýšenie kapacít súčasných systémov vďaka väčšiemu využívaniu automatizácie, intenzívnejšej výmene informácií, novým prístupom k letovým plánom a letovým trasám, ako aj novým metódam zachovávania rozstupu a rozsiahlemu využívaniu satelitnej technológie. V tejto súvislosti je globálna interoperabilita základným cieľom pri plánovaní vývoja systémov ATM, a preto je jednou z kľúčových požiadaviek programov SESAR a NextGen.

               V záujme dosiahnutia spoločného cieľa, ktorým je bezpečnejšia a efektívnejšia letecká doprava, Európska únia a Spojené štáty americké podpísali v roku 2011 memorandum o spolupráci medzi Spojenými štátmi americkými a Európskou Úniou vo výskume a vývoji v oblasti civilného letectva (ďalej len „memorandum“). Činnosti, ktoré sa doteraz vykonali v rámci spolupráce na základe memoranda, sa týkajú najmä ATM, a to predovšetkým spolupráce v oblasti výskumu a vývoja medzi programami SESAR a NextGen.

               V tom čase boli oba tieto programy vo fáze výskumu a vývoja, čo bolo dôvodom na počiatočné zameranie spolupráce na činnosti týkajúce sa výskumu, vývoja a overovania. Spolupráca podľa memoranda, najmä medzi programami SESAR a NextGen, je už na veľmi pokročilej úrovni a priniesla dôležité výsledky z hľadiska presadzovania globálnej interoperability systémov ATM. To viedlo obe strany k preskúmaniu možného rozšírenia rozsahu spolupráce o témy týkajúce sa zavádzania systémov ATM. Na základe toho Rada 8. mája 2017 poverila Komisiu rokovať s FAA o zmene memoranda s cieľom rozšíriť jeho rozsah pôsobnosti o činnosti zavádzania. Rokovania mali tri hlavné ciele:

               1.
                     rozšíriť rozsah pôsobnosti súčasného memoranda v oblasti výskumu a vývoja civilného letectva tak, aby zahŕňal celý rozsah modernizácie ATM (t. j. výskum a vývoj, overovanie, demonštráciu a zavádzanie), ako aj nové oblasti letectva a ostatné oblasti ATM v rámci jednotného európskeho neba nad rámec technológií;

               2.
                     zjednodušiť a optimalizovať ustanovenia o správe memoranda a jeho príloh a dodatkov;

               3.
                     rokovať o konkrétnych mechanizmoch spolupráce v oblasti zavádzania ATM a zároveň zachovať existujúce mechanizmy týkajúce sa „spolupráce SESAR-NextGen pre globálnu interoperabilitu“ a „spolupráce na meraniach výkonnosti ATM“, ktoré budú náležite prispôsobené novému rámcu.

               Táto zmena memoranda bola predmetom rokovania medzi Komisiou a FAA a na základe príslušného rozhodnutia Rady bola podpísaná v mene Únie, zatiaľ čo toto rozhodnutie je ďalším krokom postupu prijímania.

               •Súlad s existujúcimi ustanoveniami v oblasti politiky

                  Navrhovaná zmena memoranda je v úplnom súlade so stratégiou v oblasti letectva pre Európu, s politikou jednotného európskeho neba, projektom SESAR a súvisiacimi právnymi predpismi. Stratégia zdôrazňuje význam dokončenia jednotného európskeho neba zavedením plne optimalizovaného európskeho systému manažmentu letovej prevádzky, ktorý znižuje náklady vyplývajúce z neefektívnosti (meškania, dlhšie trasy atď.). Pri zavádzaní tohto systému zohráva kľúčovú úlohu realizácia projektu SESAR, ako aj úzka a efektívna spolupráca s USA, ktorej cieľom je zabezpečiť zosúladenosť a interoperabilitu príslušných systémov manažmentu letovej prevádzky.

               •Súlad s ostatnými politikami Únie

                  Táto iniciatíva je v súlade s politickými prioritami Komisie týkajúcimi sa vnútorného trhu, rastu a pracovných miest a Európskej únie ako globálneho hráča. Odporúčanie je v súlade s politikou EÚ v oblasti výskumu a inovácií a politikou EÚ v oblasti transeurópskych sietí, z ktorých vychádzajú rámce pre výskum, vývoj a zavádzanie v rámci projektu SESAR.

               2.PRÁVNY ZÁKLAD

               •Právny základ

                  Právnym základom tohto návrhu je článok 100 ods. 2 v spojení s článkom 218 ods. 6 písm. a) Zmluvy o fungovaní Európskej únie.

               3.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Konzultácie so zainteresovanými stranami

                  Komisia do rokovacieho procesu zapojila spoločný podnik SESAR a riadiaci orgán pre zavádzanie programu SESAR, ktoré potvrdili výsledky rokovaní. Tieto subjekty predstavujú širokú platformu dotknutých subjektov v oblasti letectva, ktoré budú čerpať výhody zo zmeneného memoranda. Komisia pred parafovaním návrhov znení viedla konzultácie aj s členskými štátmi v osobitnom výbore pre memorandum zriadenom Radou.

               •Získavanie a využívanie expertízy

                  Odborné znalosti počas rokovaní poskytol spoločný podnik SESAR, riadiaci orgán pre zavádzanie programu SESAR a Eurocontrol. Právnu expertízu poskytol právny útvar Komisie. Žiadna ďalšia externá expertíza nebola potrebná.

               •Posúdenie vplyvu

                  Tento návrh sa plne opiera o rovnaké ciele a zásady, ktoré tvoria základ súčasného memoranda. Rozšírenie rozsahu spolupráce medzi Úniou a USA o všetky fázy modernizácie ATM vrátane zavádzania predstavuje prirodzené pokračovanie v činnostiach, ktoré sa úspešne realizujú v rámci súčasného memoranda. Táto iniciatíva nemá za cieľ vytvárať nové programy alebo mechanizmy financovania, preto nebolo vykonané žiadne posúdenie vplyvu, ako sa uvádza v pláne realizácie.

                  Ako je uvedené v návrhu Komisie na otvorenie rokovaní o zmene memoranda, najlepšou možnosťou bolo zmeniť rozsah pôsobnosti existujúceho memoranda tak, aby zahŕňalo všetky fázy modernizácie ATM vrátane zavádzania, a to v rámci rozsahu pôsobnosti politiky jednotného európskeho neba, pričom rozsah spolupráce na témach z oblasti civilného letectva mimo ATM by sa obmedzil na oblasť výskumu a vývoja. Výhoda tohto prístupu spočíva v tom, že na základe memoranda by naďalej fungovala spolupráca na akejkoľvek téme z oblasti výskumu a vývoja týkajúceho sa civilného letectva mimo ATM, a zároveň by sa zachoval už vyrokovaný záväzný rámec spolupráce s USA.

               •4.VPLYV NA ROZPOČET

                  Tento návrh nemá žiadny ďalší vplyv na rozpočet. Činnosti, ktoré sa budú vykonávať podľa zmeneného memoranda, sa budú vykonávať s využitím existujúcich nástrojov a ich príslušných finančných krytí a pracovných programov, akými je napríklad viacročný pracovný program SESAR 2020 spoločného podniku SESAR a rámcová dohoda o partnerstve s riadiacim orgánom pre zavádzanie programu SESAR.

               5.ĎALŠIE PRVKY

               •Plány vykonávania a mechanizmy monitorovania, hodnotenia a predkladania správ

                  Činnosti týkajúce sa výskumu, vývoja a overovania v súvislosti s memorandom bude naďalej plánovať a monitorovať spoločný podnik SESAR. Činnosti týkajúce sa zavádzania bude plánovať a monitorovať riadiaci orgán pre zavádzanie programu SESAR podľa osobitných dohôd o grante podpísaných s Komisiou. Komisia bude monitorovať celkový pokrok vo vykonávaní memoranda a bude naň dohliadať prostredníctvom stanovených mechanizmov predkladania správ týchto dvoch subjektov v súlade so základnými právnymi a zmluvnými rámcami a s rámcami spravovania memoranda.

               •Podrobné vysvetlenie konkrétnych ustanovení návrhu

               Navrhovanými rozhodnutím sa má povoliť nadobudnutie platnosti zmeny č. 1 memoranda o spolupráci podpísanej zástupcami Únie a Spojených štátov na základe príslušného rozhodnutia Rady. Súčasťou tejto zmeny je prepracované hlavné znenie memoranda a prepracovaná príloha 1 o „modernizácii a globálnej interoperabilite ATM“, ktorá obsahuje:

               –Dodatok 1 „Spolupráca SESAR a NextGen v oblasti výskumu, vývoja, overovania a globálnej interoperability“, ktorý zahŕňa aj päť príloh:

               1.„Spolupráca SESAR-NextGen v oblasti prierezových činností pre globálnu interoperabilitu“;

               2.„Spolupráca SESAR-NextGen v oblasti riadenia informácií pre globálnu interoperabilitu“;

               3.„Spolupráca SESAR-NextGen v oblasti riadenia dráhy letu pre globálnu interoperabilitu“;

               4.„Spolupráca SESAR-NextGen v oblasti interoperability systémov komunikácie, navigácie, pozorovania a palubných systémov pre globálnu interoperabilitu“;

               5.„Spolupráca SESAR-NextGen na projektoch spolupráce pre globálnu interoperabilitu“,

               –Dodatok 2 „Spolupráca v oblasti merania výkonnosti manažmentu letovej prevádzky“,

               –Dodatok 3 „Spolupráca SESAR-NextGen v oblasti činností týkajúcich sa zavádzania a globálnej interoperability“.

               Príloha 1 a dodatok 3 sú úplne nové dokumenty. Prílohou 1 sa rieši rozšírenie rozsahu pôsobnosti memoranda o všetky činnosti zavádzania ATM a upravujú sa mechanizmy riadenia, pričom v dodatku 3 sú opísané mechanizmy spolupráce pri zavádzaní ATM.

               V tomto návrhu sa stanovuje aj úloha Európskej komisie pri riadení memoranda. V memorande a vo všetkých súvisiacich vykonávacích opatreniach (prílohách a dodatkoch) bude Európsku úniu zastupovať Európska komisia.

               Navrhovanou zmenou sa nemení pôvodná úloha osobitného výboru pri riadení memoranda. Navrhovaným rozhodnutím o uzavretí zmeny č. 1 memoranda sa vymedzujú úlohy, ktoré si vyžadujú predchádzajúcu konzultáciu s osobitným výborom, a úlohy, najmä administratívne úlohy alebo úlohy súvisiace s vykonávaním memoranda, ktoré môže Komisia vykonávať na svoju vlastnú zodpovednosť.

               2018/0009 (NLE)

               Návrh

               ROZHODNUTIE RADY

               o uzavretí v mene Európskej únie zmeny č. 1 memoranda o spolupráci NAT-I-9406 medzi Spojenými štátmi americkými a Európskou úniou

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 6 písm. a),

               so zreteľom na návrh Európskej komisie,

               so zreteľom na súhlas Európskeho parlamentu,

               keďže:

               (1)V súlade s rozhodnutím Rady [XXX] z [XXXXX] bola 13. decembra 2017 podpísaná zmena č. 1 memoranda o spolupráci NAT-I-9406 medzi Spojenými štátmi americkými a Európskou úniou s výhradou jej uzavretia k neskoršiemu dátumu.

               (2)Zmenou č. 1 memoranda o spolupráci sa rozširuje rozsah spolupráce medzi stranami o všetky fázy modernizácie manažmentu letovej prevádzky vrátane činností zavádzania s cieľom zabezpečiť globálnu interoperabilitu a upravuje sa štruktúra a riadenie tohto memoranda, aby sa optimalizovalo vykonávanie a riadenie činností spolupráce vykonávaných v jeho rámci.

               (3)Je nevyhnutné ustanoviť postupy týkajúce sa účasti Únie vo výkonnom riadení memoranda o spolupráci.

               (4)Preto by sa mala zmena č. 1 memoranda o spolupráci schváliť v mene Únie,

               PRIJALA TOTO ROZHODNUTIE:

               Článok 1

               Zmena č. 1 memoranda o spolupráci NAT-I-9406A medzi Spojenými štátmi americkými a Európskou úniou sa týmto schvaľuje v mene Únie.

               Zmena č. 1 memoranda o spolupráci je pripojená k tomuto rozhodnutiu.

               Článok 2

               Predseda Rady určí osobu splnomocnenú na výmenu diplomatických nót podľa článku II. B zmeny č. 1 memoranda o spolupráci v mene Únie s cieľom vyjadriť súhlas Únie s tým, že bude viazaná zmenou č. 1 memoranda o spolupráci.

               Článok 3

               Komisia po konzultácii s osobitným výborom vymenovaným Radou určí pozíciu, ktorú má prijať Únia, pokiaľ ide o výkonné riadenie memoranda o spolupráci a jeho príloh, podľa článku III memoranda o spolupráci so zreteľom na:

               (1)prijatie ďalších príloh k memorandu o spolupráci a ich dodatkov;

               (2)prijatie zmien príloh k memorandu o spolupráci a ich dodatkov.

               Článok 4

               Bez toho, aby bol dotknutý článok 3, môže Komisia prijať akékoľvek vhodné opatrenie podľa článkov III, IV, V, VII a VIII memoranda o spolupráci.

               Článok 5

               Komisia zastupuje Úniu pri konzultáciách podľa článku XI memoranda o spolupráci.

               Článok 6

               Komisia pravidelne informuje Radu o vykonávaní memoranda o spolupráci.

               Článok 7

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        Nariadenia (ES) č. 549, 550, 551 a 552 Európskeho parlamentu a Rady z 10. 3. 2004 (Ú. v. EÚ L 96, 31.3.2004), strany 1, 10, 20 a 26, zmenené nariadením Európskeho parlamentu a Rady (ES) č. 1070/2009 z 21. 10. 2009 (Ú. v. EÚ L 300, 14.11.2009, s. 34).

                     (2)

                        COM(2015) 598 zo 7. 12. 2015.